'Eerlike' doodsberig laat die wenkbroue lig | Maroela Media
'Eerlike' doodsberig laat die wenkbroue lig
Die omstrede doodsberig in die Redwood Falls Gazette
'n Vrou van Minnesota se doodsberig het vandeesweek aandag getrek nadat haar kinders eerlik was oor hul gevoelens.
Kathleen Dehmlow is op 31 Mei oorlede en die Redwood Falls Gazette het dié omstrede doodsberig gepubliseer.
Die berig begin gewoon met "Kathleen Dehmlow (Schunk) is op 19 Maart 1938 gebore, dogter van Joseph en Gertrude Schunk van Wabasso." Die plasing verduidelik dat sy en Dennis Dehmlow by St Anne's in Wabasso getroud is en hulle het twee kinders gehad, Gina en Jay – die outeurs van die doodsberig.
Die berig neem dan 'n ongewone wending: In 1962 het sy swanger geraak met haar swaer Lyle Dehmlow se kind en het na Kalifornië verhuis. Sy het haar kinders, Gina en Jay, verlaat en hulle is daarna deur haar ouers in Clements versorg, mnr. en mev. Joseph Schunk, lui die berig.
"Sy is op 31 Mei 2018 in Springfield oorlede en sal nou geoordeel word."
Die laaste sin bevat egter die grootste veroordeling: "Gina en Jay sal haar nie mis nie, en hulle verstaan dat die wêreld 'n beter plek is sonder haar."
Die doodsberig het baie kritiek uitgelok op die koerant se sosialemediakanale, en die redaksie het aangedui dat hulle gekant was teen die plasing, maar hulle besware was tevergeefs.
Video: Vrou ry met stampkarretjie op die snelweg
Snaaks, die meerderheid wil altyd hê jy moet met hulle eerlik wees, maar hou nie gewoonlik van die waarheid nie.
En daarom moet mens eerder as jy niks goed het om te sê nie, niks sê nie. Dis baie hartseer, dit is duidelik dat hulle nog seergemaak voel dat hul ma hul net so gelos het.
Gee vir daai kinders en die skrywer van die artikel elkeen n 'BELLS'..goed gedoen daar,,hulle is reguit en op die man af met hoe hulle voel oor die hele aangeleentheid..